CELEX: 22004D0120
Language: hu
Date: 2004-09-24 00:00:00
Title: Az EGT-Vegyesbizottság 120/2004 határozata (2004. szeptember 24.) az EGT-megállapodás I. mellékletének (Állat- és növény-egészségügyi kérdések) módosításáról

10.3.2005   
            
            
               HU
            
            
               Az Európai Unió Hivatalos Lapja
            
            
               L 64/12
            
         
      AZ EGT-VEGYESBIZOTTSÁG 120/2004 HATÁROZATA
   
   (2004. szeptember 24.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a „Megállapodás”) és különösen annak 98. cikkére,
   mivel:
   
               (1)
            
            
               A Megállapodás I. mellékletét a 2004. július 9-i 95/2004 EGT-vegyesbizottsági határozat (1) módosította.
            
         
               (2)
            
            
               A kórokozó mikroorganizmusok kéthéjú kagylókban és tengeri haslábúakban történő kifejlődésének megakadályozására irányuló egyes kezelések jóváhagyásáról szóló, 2003. október 30-i 2003/774/EK bizottsági határozatot (2) be kell építeni a Megállapodásba.
            
         
               (3)
            
            
               Az állat-egészségügyi határállomások jegyzékének változásai és kiegészítése tekintetében a 2001/881/EK és a 2002/459/EK határozat módosításáról szóló, 2003. november 20-i 2003/831/EK bizottsági határozatot (3) be kell építeni a Megállapodásba.
            
         
               (4)
            
            
               A pisztrángok vírusos vérfertőzése (VHS) és a pisztrángfélék fertőző vérképzőszervi elhalása (IHN) nevű halbetegségek közül egy vagy több tekintetében mentes övezetek és engedélyezett gazdaságok jegyzékének létrehozásáról szóló 2002/308/EK határozat I. és II. mellékletének módosításáról szóló, 2003. november 21-i 2003/839/EK bizottsági határozatot (4) be kell építeni a Megállapodásba.
            
         
               (5)
            
            
               A pisztrángok vírusos vérfertőzése (VHS), illetve a pisztrángfélék fertőző vérképzőszervi elhalása (IHN) halbetegség tekintetében a „mentes övezet” vagy „nem mentes övezetben lévő mentes halgazdaság” minősítés megszerzésére irányuló programok jóváhagyásáról, valamint a 2003/634/EK határozat I. és II. mellékletének módosításáról szóló, 2003. december 15-i 2003/904/EK bizottsági határozatot (5) be kell építeni a Megállapodásba.
            
         
               (6)
            
            
               Az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló 95/408/EK határozatnak a hatálya meghosszabbítása tekintetében történő módosításáról szóló, 2003. december 17-i 2003/912/EK tanácsi határozatot (6) be kell építeni a Megállapodásba.
            
         
               (7)
            
            
               A 2003/774/EK határozat hatályon kívül helyezi a Megállapodásba beépített 93/25/EGK bizottsági határozatot (7), amelyet ezért a Megállapodásból el kell hagyni.
            
         
               (8)
            
            
               Ez a határozat nem alkalmazandó Liechtenstein esetében,
            
         A KÖVETKEZŐKÉPPEN HATÁROZOTT:
   1. cikk
   A Megállapodás I. mellékletének I. fejezete az e határozat mellékletében meghatározottak szerint módosul.
   2. cikk
   A 2003/774/EK, a 2003/831/EK, a 2003/839/EK, a 2003/904/EK és a 2003/912/EK határozat izlandi és norvég nyelvű szövegei, amelyet az Európai Unió Hivatalos Lapjának EGT-kiegészítésében közzé kell tenni, hitelesek.
   3. cikk
   Ez a határozat 2004. szeptember 25-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (8).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2004. szeptember 24-én.
      
         
            az EGT-Vegyesbizottság részérő
         
         
            az elnök
         
         Kjartan JÓHANNSSON
         
      
   
   
      (1)  HL L 376., 2004.12.23., 14. o.
   
   
      (2)  HL L 283., 2003.10.31., 78. o.
   
   
      (3)  HL L 313., 2003.11.28., 61. o.
   
   
      (4)  HL L 319., 2003.12.4., 21. o.
   
   
      (5)  HL L 340., 2003.12.24., 69. o.
   
   
      (6)  HL L 345., 2003.12.31., 112. o.
   
   
      (7)  HL L 16., 1993.1.25., 22. o.
   
   
      (8)  Alkotmányos követelmények felmerülését nem jelezték.
   
      
         MELLÉKLET
      
      
         a 120/2004 EGT-vegyesbizottsági határozathoz
      
      A Megállapodás I. mellékletének I. fejezete a következőképpen módosul:
      
                  1.
               
               
                  Az 1.2. rész 39. pontja (2001/881/EK bizottsági határozat) és 46. pontja (2002/459/EK bizottsági határozat) a következő francia bekezdéssel egészül ki:
                  
                              „—
                           
                           
                              
                                 32003 D 0831: A 2003. november 20-i 2003/831/EK bizottsági határozat (HL L 313., 2003.11.28., 61. o.).”
                           
                        
            
                  2.
               
               
                  A 4.2. rész 66. pontja (2002/308/EK bizottsági határozat) a következő francia bekezdéssel egészül ki:
                  
                              „—
                           
                           
                              
                                 32003 D 0839: A Bizottság 2003. november 21-i 2003/839/EK határozat (HL L 319., 2003.12.4., 21. o.).”
                           
                        
            
                  3.
               
               
                  A 4.2. rész „JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címe alatti 55. pont (2003/634/EK bizottsági határozat) a következő szöveggel egészül ki:
                  „, az alábbi módosításokkal:
                  
                              —
                           
                           
                              
                                 32003 D 0904: A 2003. december 15-i 2003/904/EK bizottsági határozat (HL L 340., 2003.12.24., 69. o.).”
                           
                        
            
                  4.
               
               
                  A 4.2. rész a „JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” cím alatti 55. pontot (2003/634/EK bizottsági határozat) követően a következő ponttal egészül ki:
                  
                              „56.
                           
                           
                              
                                 32003 D 0904: A Bizottság 2003. december 15-i 2003/904/EK határozata a pisztrángok vírusos vérfertőzése (VHS), illetve a pisztrángfélék fertőző vérképzőszervi elhalása (IHN) halbetegség tekintetében a »mentes övezet« vagy »nem mentes övezetben lévő mentes halgazdaság« minősítés megszerzésére irányuló programok jóváhagyásáról, valamint a 2003/634/EK határozat I. és II. mellékletének módosításáról (HL L 340., 2003.12.24., 69. o.).
                              Ezt a jogszabályt Izland esetében is alkalmazni kell.”
                           
                        
            
                  5.
               
               
                  A 6.2. rész a 46. pontot (2003/470/EK bizottsági határozat) követően a következő ponttal egészül ki:
                  
                              „47.
                           
                           
                              
                                 32003 D 0774: A 2003. október 30-i 2003/774/EK bizottsági határozat a kórokozó mikroorganizmusok kéthéjú kagylókban és tengeri haslábúakban történő kifejlődésének megakadályozására irányuló egyes kezelések jóváhagyásáról (HL L 283., 2003.10.31., 78. o.).
                              Ezt a jogszabályt Izland esetében is alkalmazni kell.”
                           
                        
            
                  6.
               
               
                  A 6.2. rész 12. pontjának (93/25/EGK bizottsági határozat) szövegét el kell hagyni.
               
            
                  7.
               
               
                  A 8.1. rész 18. pontja (95/408/EK tanácsi határozat) a következő francia bekezdéssel egészül ki:
                  
                              „—
                           
                           
                              
                                 32003 D 0912: A 2003. december 17-i 2003/912/EK tanácsi határozat (HL L 345., 2003.12.31., 112. o.).”